ওয়েব ডেস্ক: একটা সময় ছিল যখন তৃণমূলের সভা মানেই তাঁর উজ্জ্বল উপস্থিতি। সেই মদন মিত্রকে এবার দেখাই গেল না মঞ্চের ধারেকাছে। শেষে দেখা মিলল। বেশ খানিকটা দূরে ডেকার্স লেনে। ২১ জুলাইয়ের সমাবেশ। দলের সাংসদ-বিধায়ক থেকে নানা মাপের নেতা। মঞ্চে হাজির সবাই। অনেককেই দেখা গেল কাজে ব্যস্ত মঞ্চের আশপাশে। কিন্তু মদন মিত্র? কোথায় গেলেন মদন মিত্র? বৃহস্পতিবার রাতে একবার এসেছিলেন সভাস্থলে প্রস্তুতি দেখতে। তবে কোথায় সেই পুরনো হাকডাক! ২১শে এখন একলা মদন। শেষে খোঁজ মিলল। স্পটলাইট থেকে দূরে ডেকার্স লেনে। দলের নেতারা মঞ্চে, মিছিলে ব্যস্ত। মদন মিত্র তখন ব্যস্ত কিছু তরুণ সমর্থকে নিয়ে। অভিমান? সবার কাছে থেকেও এত দূরে কেন? মদন মিত্র কি অভিমানী? দলে কি তাহলে তিনি একলা পড়ে গেছেন। 'হাল ছেড়ো না বন্ধু'-এটাই এখন স্লোগান মদন মিত্রর। তিনি এখনও দলেরই। সকলকে এটা বোঝাতেই মরিয়া প্রাক্তন মন্ত্রী মশাই। ফের একবার ফিরতে চান লাইমলাইটে। (আরও পড়ুন- ২১-এর মঞ্চে কামব্যাক সুদীপ বন্দ্যোপাধ্যায়ের)